
[bookmark: Sujet][bookmark: References]Законодателна резолюция на Европейския парламент от 13 ноември 2025 г. относно предложението за решение на Съвета за сключване, от името на Съюза, на Протокола за изменение на Споразумението между Европейския съюз и Княжество Андора за автоматичен обмен на информация за финансови сметки с оглед подобряване на спазването на данъчното законодателство в международен план (COM(2025)0406 – C10-0203/2025 – 2025/0224(NLE))
(Консултация)
Европейският парламент,
–	като взе предвид предложението за решение на Съвета (COM(2025)0406),
–	като взе предвид проекта на Протокола за изменение на Споразумението между Европейския съюз и Княжество Андора за автоматичен обмен на информация за финансови сметки с оглед подобряване на спазването на данъчното законодателство в международен план (COM(2025)0406),
–	като взе предвид член 115, както и член 218, параграф 6, втора алинея, буква б) и член 218, параграф 8, втора алинея от Договора за функционирането на Европейския съюз, съгласно които Съветът се е консултирал с него (C10‑0203/2025),
–	като взе предвид член 84 и член 117, параграф 8 от своя Правилник за дейността,
–	като взе предвид доклада на комисията по икономически и парични въпроси (A10-0199/2025),
1.	одобрява сключването на Протокола за изменение на Споразумението;
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и на Княжество Андора.

